Дончев: Скандалът с апартаментите има потенциал да нанесе щети, особено в предизборна ситуация - Nbox
Дончев: Скандалът с апартаментите има потенциал да нанесе щети, особено в предизборна ситуация
нанасяне щети
Според него скандалът не се е развил докрай
"Скандалът с апартаментите има потенциал да нанесе щети, особено в предизборна ситуация. Би могло да предизвика и по-неприятен политически резонанс", каза пред БНР вицепремиерът Томислав Дончев.
"Редно е г-н Цветанов да даде повече информация, включително по отношение на последния укор - отношения с фирмата, проверявана ли е, защо е проверявана, връзка или липса на връзка между едното и другото. Според мен тук основният говорител по темата е редно да бъде той".
"Оставките, без да са нещо, което може да бъде подценено, са един от инструментите за управление - дали като лично волеизявление, акт или като политически инструмент, за да се възстановява доверието. В политиката, освен персоналните качества, експертизата, програмите, това, което свързва въпросния представител с гражданите, е тази тънка нишка на доверието. Ако тя се скъса, всичко останало няма значение", коментира Дончев.
"Цветан Цветанов има основна водеща роля в организацията на партийния живот. Той има и талант, и информация, и огромен опит, и огромно влияние. До голяма степен той е основният организатор и на партийния живот, и на изборния процес", коментира той.